REFERAT: Møde i klimakravsgruppen

12.05.2020

# Tjek ind - hvem er her?

Navn, studie og evt. klimakravsgruppe

* Anders fra Fødevarevidenskab – klimakrav 2 (CO2 neutralt campus)
* Lucca Nielsen, psykologi - klimakrav 2 (CO2 neutralt campus)
* Marie Anderson, psykologi, klimakrav 2 (CO2 neutralt campus)
* Emilie Nitschke, statskundskab, klimakrav 2 (CO2 neutralt campus)
* Jonatan, statskundskab, klimakrav 2 (CO2 neutralt campus)
* Marie, Sociologi, klimakrav 3 (SDG forskning)
* Anina Bohr, Psykologi – klimakrav 1 (uddannelse)
* Mikkel Waldo, filosofi, klimakrav 1 og 2
* Marc, ikke stud., DM, klimakrav 5 (Center for Olie og Gas)
* Caroline, sek. leder, SRKU

# Valg af ordstyrer og referent

* Anna - Ordstyrer
* Anders - Referent

# Opdatering fra Studenterrådet

## KUs klimavision

Visionen for KU’s arbejde med klima og bæredygtighed er i høring, og vi forventer snarligt at en endelig vision kan fremlægges. Vi har fået nogle tilbagemeldinger på, at visionen virker overfladisk og generisk, hvilket vi sådan set er meget enige i. Den er et produkt af ønsket om ikke at spilde tiden på de ’visionære niveauer’, men derimod hurtigt komme videre til formuleringen af handlingsplaner og konkrete initiativer – den udsendte vision afspejler naturligvis det ønske.

## To nye styregrupper

Hvis arbejdet med visionen kan ses som 1. fase af KU’s nuværende grønne indsats, så gik vi med udsendingen af visionen til høring over til fase 2.

Fase to er handler overordnet om koordinering og planlægning af handlingsplaner, initiativer, målsætninger og lignende. I den forbindelse er den oprindelige visions/styregruppe opløst, og to nye styregrupper er oprettet med studenterrepræsentanter i begge: 1) styregrupper med fokus på bæredygtig drift af universiteter (er oprettet og Anders sidder med), 2) styregruppe med fokus på klima og bæredygtighed i uddannelse, forskning og formidling (er endnu ikke oprettet).

Survey om studerendes holdning til universitets arbejde med klima og bæredygtighed

Mike og Anders har holdt møde med Bente. KU har tilsluttet sig en international undersøgelse af studerendes holdning til deres universiteters arbejde med klima og bæredygtighed (undersøger både holdning til indhold i uddannelser og forskning samt de konkrete driftsopgaver). Surveyen er udformet af Students Organizing for Sustainability (SOS). Vi afventer spændt at surveyen kommer ud, og vi håber at dataene kan være en løftestang til at komme endnu længere med arbejdet og få endnu mere ambitiøse målsætninger fra KU (<https://sos.earth/survey/>). Del og svar gerne!

Dansk Magister vil rigtig gerne indgå i dialog med de studerende og opfordrer til at byde ind!

# Update fra styregruppen om bæredygtigt KU (v. Anders)

* + Vedrører alt det, der ikke er forsknings- og undervisningsaktiviteter inkl. flyrejser.
	+ Styregruppen består af fakultetsdirektøren, IT-direktøren mfl. - altså tunge administrative kræfter. Generelt rimelig ambitiøs. Fokus på at få mest muligt CO2-reduktion på banen og reelle forbedringer og ikke køb af kvoter (hvilket Anders også vil stå stærkt på). Lige nu kigger de på modeller, som man beregner CO2 ud fra og de usikkerheder, der er forbundet med de modeller.
	+ Dagsordenen for næste møde er kommet!
		- Resultat af første delanalyse: Hvor meget udleder KU i øjeblikket?
		- Forskermøder - Anders kæmper for at mødes med fakultetets egne ledere
		- Følgegruppen (Jonatan og Emilie): God diskussion om hvad der skal ske, når Anders har været til mødet i morgen.
	+ Kommer der mon til at være konkrete mål? Er der koordinering mellem forskellige studenterråd, hvor der også bliver arbejdet på det her lige nu?
		- Der er ingen koordinering på tværs af studenterråd - det kunne man arbejde på.
		- Der er virkelig seje kræfter på de andre universiteter, men der er også nogle, der synes, det går for hurtigt (desværre).
		- Affaldssortering kommer i baggrunden, energirenoveringer og fokus på indkøb kommer formentlig til at være omdrejningspunktet.
	+ Anders forklarer modellen
		- Man tager alle KUS energidata og kommer det i et kæmpe regneark
			* Fx 1 kr på computer = XX CO2; 1 kr på noget andet = YY CO2
			* Hvilket giver en meget uoverskuelig oversigt over data
			* Data er ofte også 10 år gammel…
			* Men der er en stor villighed!
			* Der er god data indenfor nogle emner.
			* Anders ser en stor velvillighed fra direktørernes side, så det er vigtigt at opretholde presset med fredagsstrejker og synlighed
	+ Samarbejde med andre universiteter
		- RUC er rost for deres arbejde med SDGerne, så det kunne være, man skulle kontakte til studenterrådet på RUC og søge inspiration
	+ Flyrejser
		- Hvad er stemningen omkring flyrejser? De står for omkring 6% af KUs udledninger, så man kan overveje pros/cons i forbindelse med flyrejser.
		- Marc påpeger en lighedsdimension: Det er 10-20% af de ansatte, der står for ca. 70-80% af fly-udledningerne, så man vil formentlig kunne finde bred opbakning til flypolitikken blandt de ansatte.
		- Jonatan påpeger, det kan blive en sort/hvid-diskussion omkring fly-udledninger, så man kan nuancere kravene lidt. Fx med at kunne “påvise” formålet med flyrejsen. Distancekrav er også en god nuancering, som man fx har indført på enkelte KU-fakulteter og CBS.
		- Anina: Erfaring viser, at vi ikke skal være for firkantede for det gør bare, at de stejler. Man kan godt alligevel holde fast i, at det er vigtigt, at der bliver taget aktivt stilling til det - fx nuancere hvem der har brug for rejserne.

# Støtte fra Studenterrådet til de grønne foreninger

Mulighed for grøn underside på SRKUs hjemmeside
På Studenterrådets hjemmeside er det muligt at lave en underside til grønt netværk.  Denne kan bl.a. indeholde beskrivelse af de forskellige grønne foreninger på KU og referater fra møder og kan bruges til fx updates om arbejdet eller oprettelse af underskriftsindsamling. Synes I det er en god ide?

🡪 Folk er enige om, at det er en god idé!

Drøftelse af behovet for en grøn guide til universitetsdemokratiet
Vi vil gerne lave en guide, som kan hjælpe nuværende og kommende grønne studerende med at bruge universitetsdemokratiet og de studerende og ansatte, som sidder med ved bordet, når store beslutninger tages, og som kan være jeres allierede i arbejdet med at gøre KU grønnere. Vi ved nemlig, at det er svært for de fleste studerende at gennemskue, hvad universitetsdemokratiet er, hvad man kan bruge det til, og hvordan man bruger det. Vi har dog brug for jeres feedback: Hvilken viden har I brug for? Hvad er særligt svært at forstå ved universitetsdemokratiet idag? Til inspiration må I gerne se på vores nuværende beskrivelse og illustration: <https://www.srku.dk/vores-struktur>

*Rummets oplevelse af Studenterdemokratiet:*

* Emilie: Fed ide at samle på SRKU’s hjemmeside. ift. demokrati virker ret uoverskueligt. Alle indsatser for at gøre det mere overskueligt og gennemskueligt er meget velkomne!

*Hvad er det ved Uni Demo som er sværest at forstå?*

* Jonatan: En ting er at forstå de forskellige niveauer. Hvordan kommer man i kontakt til demokratiske organer? Svært at finde et sted at henvende sig - hvem kontakter man?
* Marie A: Hvor skal man finde information?
* Marie: Savner mere synlighed - hvordan bliver beslutningerne til?

# Opdatering fra grupperne

## Krav #1: Undervisning og pensum

* Står pt. lidt stille. Skulle have haft stormøde, men udskudt pga. Covid-19. Skulle presse på for grønt pensum på Psyk, Jur og filo
* Bekymret for at gruppen er ved at falde fra hinanden da folk bliver færdige
* Corona har sat en stopper for processen.
* Mikkel skal være væk næste semester og har derfor brug for supplerende kræfter fra REA.
* Vi skal have nye kræfter ind - folk er ved at blive færdige.

## Krav #2 + 4: Grøn campus

Kantine arbejdsgruppe, har lige holdt møde. Har formuleret fire krav til kantineudbud. KU bør indkorpurere. CSS skal have kantine udbud til efteråret. Tænketanken Frej hjælper til og de er løbende kontakt. Vil gerne sende matrialet i høring.  Ønsker en høj legitimitet. Samtykke indhentes ved at række ud til en kontakt fra alle foreninger. Herfra kan foreningerne give støtte.

🡪 Anina hjælper meget gerne :)

## Krav #3: Fremtidig forskning

Har skrevet til Bente gennem Kristian. Har fået en tilbagemelding, men lidt en sludder for en sladder. Ny klimavision er kommet, virker meget løs. Der er altså ikke sket så meget. Har fået en tommelfinger om godt at må være med på sidelinjen. Har en direkte kontakt til akademisk råd på SAMF gennem Rigmor. Stormøde udskudt pga. Corona. Krydser fingre for at vi kommer i gang igen til efteråret.

## Krav #5: Afvikling af Center for Olie og Gas

Marc sidder meget på egen hånd. Har søgt aktindsigt. Der er ikke umiddelbart meget ‘oksekøds’ rapport. Der er desværre ikke meget gris på center for olie og gas. Derfor er der tale om et politisk spørgsmål. Stor fokus på aktindsigt og at forskning ikke bliver udleveret (Tech-transfer kontor). DTU sender ofte ting i høring til kommercielle partnere. Er ofte meget åbne og giver hvad de kan. Der har været enkelte fejl. Der er rigtig meget materiale. Centeret skulle fornys i slutningen i 2018. Marc har også søgt aktindsigt i Nordsøfonden (både staten og kommercielle partnere). Der var forhandlinger om Scientific Framework. Olieselskaberne bestemmer hvad, som skal forskes i. Green Peace og Care er blevet kontaktet, da vi mangler ekspertviden. Marc er en one-man-army. Der findes en lokal gruppe ude på DTU som arbejder med det samme, måske vi kan få hjælp? Det som går igen er at ved diskussioner henvises til at det laveste CO2 aftryk af olieudvinding er i DK. Anders Bjarklev (DTU rektor) sender mail ud og siger at vi skal have vækst og CO2 neutralt (Whaaat?). Der er ikke noget ‘objektivt’ at komme efter - Det er og bliver et politisk spørgsmål. Hvad så med KU bare kunne trække sig? Det kunne være en udløser.

Caroline: Det er et politisk spørgsmål, enig :) Nok især et DGSB fokus at lukke center for olie og gas. Måske skal vi have fat i KU DGSB stud. og høre hvordan det forholder sig

Anina: Enig med Caro, etisk argument. DGSB gruppen ang. center for olie og gs, er måske faldet lidt fra hinanden.

# Hvad er næste skridt? Skal arbejdet fortsætte hen over sommeren?

Det kunne være brugbart med et ny møde inden sommerferien. Gerne efter folks eksamener. Vi kan forestille os, at flere godt kunne have energi til at lave noget hen over sommerferien, da de færreste af os kommer til at rejse pga. corona. Til dette møde, muligvis ved fysisk fremmøde, bør vi bl.a. diskutere:

1. Rekrutteringsindsats: vi har brug for flere folk, da flere er de kerneaktive er i slutningen af deres studie.
2. Mulig ny struktur i arbejdsgrupperne som passer til KU’s to nye styregrupper: vi skal gerne effektivere vores opgave og bruge vores kontakter og kanaler ind til ledelsen bedst muligt og undgå dobbeltarbejde.
3. Mulig fusion af grønt netværk og klimakravsgruppen: der er lidt forvirring om, hvad der adskiller de to grupper. Måske der er brug for ny organisering af det grønne samarbejde på tværs af KU.

🡪 Alle opfordres til, hvis de har lyst, til at skrive debatindlæg til Uniavisen. Det plejer de glædeligt at tage imod! Jonatan overvejer at skrive indlæg i uniavisen ang. kantiner.

# Næste møde

🡪 Anna og Marie A. arrangerer næste møde, med støtte fra Caroline

🡪 Mødet ligges slut ultimo/slut juni

# Evt.

* Studenterrådet sætter gang i oprettelse af underside til grønt netværk på SRKUs hjemmeside. Caroline rækker måske ud til foreningerne efter beskrivelse.
* Studenterrådet arbejder videre på guide til universitetsdemokratiet.